Limfinė sistema

Limfinė sistema – žmogaus ir kitų stuburinių gyvūnų organų sistema, atliekanti organizmo apsaugines ir gyvybines funkcijas. Ji palaiko skysčių homeostazę audiniuose, užtikrina, kad į audinius pratekėję skysčiai bei makromolekulės (baltymai, lipidai ir kt.) būtų grąžinti atgal į kraujotaką. Ji taip pat plonosiose žarnose sugeria riebalus ir perneša juos į širdies ir kraujotakos sistemą.

 Limfinės sistemos sandara 

Limfinę sistemą sudaro:
 limfa;
 įvairaus kalibro limfagyslės;
 limfiniai organai: limfmazgiai, limfiniai mazgeliai, migdolai, blužnis, užkrūčio liauka, limfoidinio audinio sankaupos.
 limfiniai kapiliarai
 limfiniai takai
 limfagyslės

 Eil.nr.  Lietuvių kalba  Lotynų kalba  Anglų kalba 1.  Gomurio tonzilė  Tonsilla palatina  Palatine tonsil 2.  Kaklo limfmazgiai  Nodi lymphatici cervicales  Cervical lymph nodes 3.  Pažandiniai limfmazgiai  Nodi lymphatici submandibulares  Submandibular lymp nodes 4.  Dešinysis limfinis kanalas  Ductus lymphaticus dexter  Right lymph duct 5.  Užkrūčio liauka  Thymus  Thymus 6.  Krūtininis latakas  Ductus thoracicus  Thoracic duct 7.  Juosmens limfmazgiai  Nodi lymphatici lumbales  Lumbar lymph nodes 8.  Alkūnės limfmazgiai  Nodi lymphatici cubitales  Cubital lymph nodes 9.  Apatinių galūnių limfagyslės  Vasa lymphatica membrorum inferiorum  Lymphatics or lower limbs 10.  Viršutinių galūnių limfagyslės  Vasa lymphatica membrorum superiorum  Lymphatics or upper limbs 11.  Pažasties limfmazgiai  Nodi lymphatici axillares  Axillary lymph nodes 12.  Kairysis limfinis kanalas  Ductus lymphaticus sinister  Left lymph duct 13.  Krūties limfagyslės  Vasa lymphatica mammae  Lymphatics of the breast 14.  Blužnis  Lien s. splen  Spleen 15.  Dubens limfmazgiai  Nodi lymphatici pelvis  Pelvic lymph nodes 16.  Kirkšnies limfmazgiai  Nodi lymphatici inguinales  Inguinal lymph nodes</small>

 Limfinės sistemos funkcijos 

Limfinės sistemos funkcijos ir reikšmė:
 Nudrenuoja audinių skysčio perteklių į kraują;
 Įsiurbia ir perneša į kraują kai kurias medžiagas – koloidinius baltymus, lipoidų emulsiją ir kt.
 Dalyvauja apsauginėse organizmo reakcijose prieš infekciją, formuoja imunitetą: gamina forminius elementus – limfocitus, kurie apsaugo ir naikina bakterijas bei kitokias organizmui kenksmingas medžiagas, šalina iš audinių kenksmingų dalelių ir medžiagų apykaitos liekanas;
 Limfagyslėmis gali plisti piktybinių navikų ląstelės ar infekcijos sukelėjai.

 Limfinės sistemos vystymasis žmogaus embrione 

Žmogaus embrione limfinė sistema vystose iš mezenchimos. ~6 vystymosi savaitę joje atsiranda plyšiai, pripildyti skysčio. Ląstelės, apsupančios šiuos plyšius virsta endotelio ląstelėmis. Plyšiai tarpusavyje jungiasi. Susijungdami ir didėdami pirminiai limfiniai kapiliarai sudaro 6 limfinius maišus. Po to vietoj maišų susiformuoja limfagyslių rezginiai. O 3 mėnesį susiformuoja ir pagrindinės limfmazgių grupės. Kiti limfmazgiai išsivysto iš periferinių limfagyslių.

 Literatūra 
 http://faculty.ccp.edu/faculty/wberman/bio110/lymphatic.html  
 ŽMOGAUS ANATOMIJA. II tomas / R. Stropus, V.Vaičekauskas, J. Tutkuvienė, N. Paužienė, D. H. Pauža, A. Dabužinskienė, V. Gedrimas, G.H. Schumacher. – Kaunas: Kauno medicinos universiteto leidykla, 2007 m.

 Nuorodos 

 http://www.theodora.com
 http://medical-dictionary.thefreedictionary.com
 Limfinės sistemos veikimas (flash animacija) 

Kategorija:Limfinė sistema